કર્ણાટકમાં બુધવારે એચડી કુમારસ્વામીનો શપથ સમારોહ વિપક્ષી નેતાઓ માટે એકતા અને શકિતનું પ્રદર્શન બની રહ્યો હતો. એકબીજાં સાથે ક્યારેય પણ આંખો મિલાવીને વાતો ન કરી શકતા નેતાઓ સમારોહમાં સ્ટેજ પર પરસ્પર વાતો કરતાં જોવા મળ્યાં હતાં. ૨૦૧૯ની લોકસભા ચૂંટણી પહેલાં કેન્દ્રની ભાજપ સરકાર સામે આ એકતાનો પૈગામ રાજકીય રીતે ખૂબ મહત્વનો છે. સોનિયા ગાંધી, રાહુલ ગાંધી, અખિલેશ યાદવ, માયાવતી, અરવિંદ કેજરીવાલ, મમતા બેનર્જી, ચંદ્રાબાબુ નાયડુ, પિનરાયી વિજયન, સીતારામ યેચુરી, અજિતસિંહ, શરદ પવાર, તેજસ્વી યાદવ અને ડી રાજા સહિતના નેતાઓનું મિલન મિશન બને છે કે કેમ તે તો આવનારો સમય જ કહેશે!.